stanford-oval/wikipedia huggingface dataset:
ราชสกุลจักรพงษ์
ประวัติ

ต้นราชสกุลจักรพงษ์คือสมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ หรือทูลกระหม่อมเล็ก พระราชโอรสในพระบาทสมเด็จพระจุลจอมเกล้าเจ้าอยู่หัว และสมเด็จพระศรีพัชรินทราบรมราชินีนาถ พระบรมราชชนนีพันปีหลวง พระราชอนุชาในพระบาทสมเด็จพระมงกุฎเกล้าเจ้าอยู่หัว และเป็นพระเชษฐาธิราชในพระบาทสมเด็จพระปกเกล้าเจ้าอยู่หัว
แต่สมเด็จเจ้าฟ้าจักรพงษ์ภูวนาถได้แหวกม่านประเพณีด้วยการเสกสมรสกับคัทริน เดสนิตสกี สุภาพสตรีจากจักรวรรดิรัสเซีย และทำให้พระราชชนกและพระราชชนนีทรงผิดหวังและกริ้วหนัก เพราะในขณะนั้นสมเด็จเจ้าฟ้าจักรพงษ์ภูวนาถเป็นรัชทายาทลำดับที่สองแห่งการสืบราชสันตติวงศ์ เมื่อพระบาทสมเด็จพระจุลจอมเกล้าเจ้าอยู่หัวทรงตรัสถามสมเด็จเจ้าฟ้าจักรพงษ์ภูวนาถว่า "ถ้ามีลูกออกมาแล้ว จะให้มันเป็นอะไร" สมเด็จเจ้าฟ้าจักรพงษ์ภูวนาถกราบบังคมทูลตอบว่า "ไม่ต้องเป็นอะไรเลย ให้มันเป็นมิสเตอร์ก็ได้" หม่อมคัทรินประสูติพระโอรส "ลูกครึ่ง" และมีฐานันดรเป็นหม่อมเจ้าโดยอัตโนมัติคือหม่อมเจ้าพงษ์จักร ซึ่งสมเด็จพระศรีพัชรินทราบรมราชินีนาถ พระบรมราชชนนีพันปีหลวงประทานพระนาม
ล่วงมาในรัชกาลพระบาทสมเด็จพระมงกุฎเกล้าเจ้าอยู่หัวทรงรับหม่อมคัทรินเป็นสะใภ้หลวง และพระราชทานนามสกุลให้ว่า ณ พิศณุโลก เมื่อ พ.ศ. 2456 สำหรับหม่อมคัทรินเป็นกรณีพิเศษ ต่อมาหม่อมคัทรินหย่าร้างกับพระสวามีในปี พ.ศ. 2462 ออกจากสยามไปอยู่เซี่ยงไฮ้ ส่วนสมเด็จเจ้าฟ้าจักรพงษ์ภูวนาถอยู่กินกับหม่อมเจ้าชวลิตโอภาศ รพีพัฒน์ระยะหนึ่งโดยมิได้เสกสมรส เพราะมิได้รับพระบรมราชานุญาต ก่อนทิวงคตในปีถัดมา พระบาทสมเด็จพระมงกุฎเกล้าเจ้าอยู่หัวมีพระกรุณาสงสารพระภาติยะซึ่งกำพร้าชนกชนนี จึงสถาปนาหม่อมเจ้าพงษ์จักรขึ้นเป็นพระเจ้าวรวงศ์เธอ พระองค์เจ้าจุลจักรพงษ์เมื่อวันที่ 25 กรกฎาคม พ.ศ. 2463 แต่ในปี พ.ศ. 2466 ทรงร่างกฎมนเทียรบาลว่าด้วยการสืบราชสันตติวงศ์ ประกาศใช้เมื่อ พ.ศ. 2467 ให้ยกเว้นผู้มีพระชายาเป็นนางต่างด้าวจากการสืบราชสันตติวงศ์ ด้วยเหตุนี้พระองค์เจ้าจุลจักรพงษ์จึงถูกตัดออกจากการสืบราชสมบัติ เพราะมีหม่อมมารดาเป็นนางต่างด้าว
ต่อมาในรัชสมัยพระบาทสมเด็จพระปกเกล้าเจ้าอยู่หัวได้พระราชทานราชสกุลแก่พระเจ้าวรวงศ์เธอ พระองค์เจ้าจุลจักรพงษ์ พระภาติยะว่า จักรพงศ์ ณ อยุธยา (Chakrabongs na Ayudhya) เมื่อวันที่ 5 มิถุนายน พ.ศ. 2472 โดยพระบาทสมเด็จพระปกเกล้าเจ้าอยู่หัวรับสั่งกับพระองค์เจ้าจุลจักรพงษ์ว่า "อย่าแต่งงานกับสตรีต่างชาติ" แต่ในปี พ.ศ. 2481 พระเจ้าวรวงศ์เธอ พระองค์เจ้าจุลจักรพงษ์ได้ขอพระบรมราชานุญาตเสกสมรสกับเอลิสะเบธ ฮันเตอร์ (Elisabeth Hunter) สตรีชาวสหราชอาณาจักรเชื้อสายอังกฤษและสกอต และมีธิดาคือหม่อมราชวงศ์นริศรา จักรพงษ์ ทำให้ราชสกุลนี้มีเชื้อสายยุโรปมากขึ้น
หม่อมราชวงศ์นริศราสมรสครั้งแรกกับแอลเลน เลวี (Allen Levy) ชายสหราชอาณาจักรเชื้อสายยิว จึงเปลี่ยนไปใช้ชื่อสกุลสามี  มีบุตรคือจุลจักร จักรพงษ์ แต่หลังการหย่าร้าง หม่อมราชวงศ์นริศราจึงกลับมาใช้ราชสกุลจักรพงษ์ตามเดิม แล้วสมรสอีกครั้งกับกอสวัสดิ์ สวัสดิวัตน ทอมสัน ลูกครึ่งไทย-อังกฤษ ผู้มีมารดามาจากราชสกุลสวัสดิวัตน มีบุตรชายอีกคนหนึ่งคือภูวสวัสดิ์ บุตรทั้งสองใช้ราชสกุลจักรพงษ์ตามมารดา มิได้สืบตามบิดาอย่างปรกติ จึงไม่ลงท้ายว่า ณ อยุธยา ต่อมาจุลจักรสมรสกับทัศนาวลัย องอาจอิทธิชัย นักแสดงหญิงชาวไทยมุสลิมเมื่อ พ.ศ. 2552 จึงเปลี่ยนไปนับถือศาสนาตามภรรยา ด้วยเหตุนี้ราชสกุลจักรพงษ์ในสายของจุลจักรจึงนับถือศาสนาอิสลาม
สมาชิกราชสกุล

สมเด็จเจ้าฟ้าจักรพงษ์ภูวนาถและหม่อมคัทริน
พระองค์เจ้าจุลจักรพงษ์และหม่อมเอลิสะเบธ
สมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ (พ.ศ. 2426–2463)
หม่อมคัทริน ณ พิศณุโลก† (พ.ศ. 2429–2503)
หม่อมเจ้าชวลิตโอภาศ รพีพัฒน์† (พ.ศ. 2446–2475)
พระเจ้าวรวงศ์เธอ พระองค์เจ้าจุลจักรพงษ์ (พ.ศ. 2451–2506)
หม่อมเอลิสะเบธ จักรพงษ์ ณ อยุธยา (พ.ศ. 2458–2514)
หม่อมราชวงศ์นริศรา จักรพงษ์ (พ.ศ. 2499–ปัจจุบัน)
จุลจักร จักรพงษ์ (พ.ศ. 2524–ปัจจุบัน)
ทัศนาวลัย จักรพงษ์ (พ.ศ. 2521–ปัจจุบัน)
ภูวสวัสดิ์ จักรพงษ์ (พ.ศ. 2534–ปัจจุบัน)
นาตาลี มาโลน
ทัศนจักร จักรพงษ์ (พ.ศ. 2553–ปัจจุบัน)
ปารุสก์ จักรพงษ์ (พ.ศ. 2557–ปัจจุบัน)
ออสการ์ จักรพงษ์ (พ.ศ. 2564–ปัจจุบัน)
ลูกา จักรพงษ์ (พ.ศ. 2567–ปัจจุบัน)
ดูเพิ่ม

พระราชสันตติวงศ์ในพระบาทสมเด็จพระจุลจอมเกล้าเจ้าอยู่หัว
ตราบนทางเข้าวังจักรพงษ์
กัญชาเทศ

สำหรับกัญชา ดูที่ กัญชา (แก้ความกำกวม)
| กัญชาเทศ |
| --- | --- |


การจำแนกชั้นทางวิทยาศาสตร์ 
อาณาจักร:: พืช 
เคลด:: พืชมีท่อลำเลียง 
เคลด:: พืชดอก 
เคลด:: พืชใบเลี้ยงคู่แท้ 
เคลด:: แอสเทอริด 
อันดับ:: กะเพรา 
วงศ์:: วงศ์กะเพรา 
สกุล:: Leonurus  L.
สปีชีส์:: Leonurus sibiricus
ชื่อทวินาม
Leonurus sibiricus L.

กัญชาเทศ  (จีน: 益母草; พินอิน: Yìmǔcǎo) ชื่อวิทยาศาสตร์: Leonurus sibiricus เป็นพืชในวงศ์ Lamiaceae พบตั้งแต่ไซบีเรียจนถึงจีน ชื่ออื่น: ซ้าซา (นครพนม), ส่านํ้า (เลย), ผักหนอกช้าง (น่าน), เอี้ยะบ่อเช่า (จีนแต้จิ๋ว), กัญชาจีน เป็นพืชปลูกในสหรัฐ ในไทยพบตามหมู่บ้านชาวเขา ใบมีรูปร่างคล้ายใบกัญชา ออกดอกตามซอก ทุกส่วนของต้นมีกลิ่นหอมแรง มีสารลีโอนูรีน ฤทธิ์คล้ายกับยากล่อมประสาท โดยเพิ่มระดับของ 5-ไฮดรอกซีทริปตามีน, นอร์อะดรีนาลีน และโดพามีน เป็นยาสมุนไพร โดยตำรับยาพื้นบ้านใช้รักษามาลาเรีย
ลักษณะ

เป็นไม้ล้มลุกอายุปีเดียว ขึ้นในทุ่งหญ้าที่มีหินหรือทราย, ป่าสน ที่ความสูงตั้งแต่ระดับน้ำทะเลถึง 1,500 เมตร มีลำต้นตรงเป็นสี่เหลี่ยม แตกกิ่งก้านเล็กน้อย ความสูง 1–1.2 เมตร ใบเป็นใบเดี่ยวเรียงตรงข้าม รูปวงรีขอบใบหยักเว้าลึก ยาว 5–7 เซนติเมตร กว้าง 4–5 เซนติเมตร  ดอกช่อ ออกตามปลายกิ่ง กลีบดอกเชื่อมติดกันปลายแยกเป็น 2 ปาก ดอกมีหลายสีตามแต่สายพันธุ์เช่น สีขาว, สีม่วง และ สีแดง ออกช่วงฤดูฝนต่อเนื่องไปจนถึงฤดูหนาว ผล รูปทรงกลม แห้งไม่แตกขนาดเล็ก มี 3 สัน มีเมล็ดขนาดเล็ก ขยายพันธุ์ด้วยเมล็ด
เภสัชวิทยา

ช่วงที่ยังไม่ออกดอกสารที่พบในใบกัญชาเทศจะมีปริมาณมากกว่าช่วงที่ออกดอกแล้ว โดยเป็นสารประเภทแอลคาลอยด์ เช่น ลีโอนูรีน (Leonurine) ซึ่งเป็นสารที่กระตุ้นให้มดลูกบีบตัว และมีสาร Stachydrine, Leonuridine, Leonurinine เป็นต้น ส่วนข้อมูลอีกแหล่งระบุว่าลำต้นมีน้ำมันหอมระเหย 0.5% มีสารแอลคาลอยด์ ลีโอนูรีน ลักษณะเป็นผงอสัณฐานสีส้ม, มีสาร iridoids, leonuride ฯลฯ มีสารฟลาโวนอยด์ เช่น อะพิจีนีน, รูติน, เควอซิติน และอื่น ๆ
กัญชาเทศ มีฤทธิ์ลดความดันโลหิต ทำให้หลอดเลือดหดตัว ต้านการแข็งตัวของเลือด ยับยั้งการหดเกร็งของกล้ามเนื้อ
น้ำต้มของลำต้นหรือสารสกัดจากแอลกอฮอล์ เมื่อนำมาฉีดเข้าหลอดเลือดดำของกระต่ายที่นำมาทดลองหรือให้กระต่ายทดลองกิน พบว่ามดลูกของกระต่ายที่อยู่ในร่างกายหรือนำออกมานอกร่างล้วนมีการบีบตัวแรงและถี่ขึ้น อีกทั้งยังแสดงให้เห็นว่า น้ำต้มมีประสิทธิภาพในการบีบตัวแรงกว่าสารที่สกัดได้จากแอลกอฮอล์ และยังพบว่าการออกฤทธิ์นั้นคล้ายกับฮอร์โมนเพศหญิง แต่ประสิทธิภาพจะด้อยกว่า เมื่อนำสารแอลคาลอยด์ที่ได้จากต้นกัญชาเทศ มาฉีดเข้าเส้นเลือดดำของกระต่ายที่นำมาทดลอง พบว่ามีผลทำให้กระต่ายมีการขับปัสสาวะถี่ขึ้น น้ำต้มหรือน้ำแช่ของลำต้นกัญชาเทศ มีประสิทธิภาพฆ่าเชื้อแบคทีเรียของโรคผิวหนังได้
แอลคาลอยด์

แอลคาลอยด์ที่แยกได้จากพืชชนิดนี้ได้แก่:
Cycloleonurinine
Leoheterin
ลีโอนูรีน (Leonurine)
Leonurinine
Leuronurine
Prehispanolone
Preleoheterin
Stachydrine
แหล่งข้อมูลอื่น

"Leonurus sibiricus L., honeyweed". plants.usda.gov. คลังข้อมูลเก่าเก็บจากแหล่งเดิมเมื่อ 10 พฤษภาคม 2013.
"Taxon: Leonurus sibiricus auct. pl". www.ars-grin.gov. คลังข้อมูลเก่าเก็บจากแหล่งเดิมเมื่อ 8 พฤษภาคม 2009.
"Leonurus japonicus" เก็บถาวร 2018-10-04 ที่ เวย์แบ็กแมชชีน. Bishop Museum, Herbarium Pacificum. 12 มีนาคม 2003.
| --- | --- |
การแยกแยะหน่วยอนุกรมวิธาน:  Wikidata: Q1788423  Wikispecies: Leonurus sibiricus  BioLib: 125384  Calflora: 10047  EoL: 582366  EPPO: LECSI  FNA: 200019765  FoC: 200019765  GBIF: 5341392  GRIN: 21757  iNaturalist: 61476  IPNI: 449232-1  IRMNG: 10588679  ITIS: 32550  NCBI: 405945  Plant List: kew-109583  PLANTS: LESI  POWO: urn:lsid:ipni.org:names:449232-1  Tropicos: 17601479  VASCAN: 6389  WCSP: 109583 
ลีโอนูรีน เป็นสารออกฤทธิ์ชนิดหนึ่งในกัญชาเทศ
กาฮี

| พัก กา-ฮี |
| --- | --- |
ในงานแถลงข่าวเมื่อวันที่ 5 มีนาคม 2556
ข้อมูลพื้นฐาน
ชื่อเกิด: พัก จี-ย็อง
รู้จักในชื่อ: กาฮี
เกิด: 25 ธันวาคม พ.ศ. 2523 (44 ปี 2 วัน)
ที่เกิด: จังหวัดคังว็อน ประเทศเกาหลีใต้
แนวเพลง: เคป๊อป
อาชีพ: นักเต้น นักร้อง นักแต่งเพลง
ช่วงปี: 2001-ปัจจุปัน
ค่ายเพลง: Pledis Entertainment 2009 - 2015 Bonboo Entertainment 2015 - ปัจจุบัน
คู่สมรส: ยัง จิน-มู (สมรส 2559)
พัก กา-ฮี (อักษรโรมัน: Park Ka-hi; เกาหลี: 박가희; ฮันจา: 朴嘉熙; อาร์อาร์: Bak Ga-hui; เอ็มอาร์: Pak Ka-hŭi; เกิด 25 ธันวาคม 2523) ชื่อเดิมว่า พัก จี-ย็อง (เกาหลี: 박지영; ฮันจา: 朴智英; อาร์อาร์: Bak Ji-yeong; เอ็มอาร์: Pak Chi-yŏng) และชื่อในการแสดงว่า กาฮี (Kahi) เป็นอดีตสมาชิกอาฟเตอร์สกูล ปัจจุบันเป็นศิลปินเดี่ยว
ประวัติ

กาฮีเกิดในหมู่บ้านเล็ก ๆ ณ จังหวัดคังว็อน เติบโตขึ้นด้วยการอบรมเลี้ยงดูของปู่ย่าตายาย แต่เธอไม่สนใจการร้องรำทำเพลงจนกระทั่งอายุสิบหกปี เมื่อเธอเกิดหลงใหลวงดนตรีฮิบฮอปชื่อ รูรา (Roo'ra) นับแต่นั้น เธอจึงใฝ่ฝันจะเป็นนักร้อง แต่ครอบครัวคัดค้าน เธอจึงไม่สามารถเรียนด้านนั้นได้อย่างเป็นกิจจะลักษณะ ครั้นเข้าเรียนระดับมัธยมศึกษา เธอหัดร้องและเต้นเอง บิดาซึ่งไม่ชอบใจจึงสั่งให้เธอเรียนต่อยังมหาวิทยาลัยในชนบท และเธอยอมปฏิบัติโดยดี แต่ภายหลัง เธอไม่สามารถอดทนร่ำเรียนวิชาการได้อีกต่อไป จึงตัดสินใจปฏิบัติตามความฝัน โดยเดินทางเข้าเมืองหลวงมือเปล่า และไม่ได้ติดต่อกับบิดาอีกเลยเป็นเวลาถึงเจ็ดปี ระหว่างใช้ชีวิตอยู่ในโซล เพื่อนคนหนึ่งของเธอจึงพาเธอไปสมัครเป็นนักเต้น เธอผ่านการสัมภาษณ์และได้งาน เธอจึงเริ่มอาชีพนักเต้นตั้งแต่นั้นมา เวลานั้นเธออายุสิบแปดปี
ผลงาน > ละคร

| ปีที่แสดง | เรื่อง | บทบาท |
| --- | --- | --- |
| 2555 | ดรีมไฮซีซั่น2 | ฮยอนซูจี |
ผลงาน > โฆษณา

2006: m:robe Mp3-Player
2010: Fat Down
2010: CJ 팻다운
2010: Vivaldi Ocean World
ผลงาน > วาไรตี้โชว์

| รายการ | หมายเหตุ |
| --- | --- |
Champagne: Ep. 82
"Happy Together": Ep. 156
Heroes: สมาชิก
"Idol Show Season 3": รับเชิญ กับ อาฟเตอร์สกูล
"Idol Show Season 5": รับเชิญ กับ อาฟเตอร์สกูล
"Infinite Challenge": Ep. 32 รับเชิญ กับ อาฟเตอร์สกูล
"Radio Star": รับเชิญ ร่วมกับ Son Dam-Bi, จองอา นานะ
Secret: 
"Shin PD's Variety World: กับสมาชิก อาฟเตอร์สกูล
"Star Golden Bell": 
"Star King": 
"Strong Heart": รับเชิญ ตอนที่ 17, 18, 27, 28, 39, 40
"Taxi": รับเชิญกับ สมาชิก อาฟเตอร์สกูล
"Produce 101 Season 2": เมนเทอร์ (2017)
รายชื่อผลงานเพลง > ซิงเกิลเดี่ยว

| Year | Title | Peak chart positions> KOR | Album |  |  |
| --- | --- | --- | --- | --- | --- |
| 2011 | "Come Back, You Bad Person" | 17 | Come Back, You Bad Person |  |  |
| 2013 | "Who Are You?" | — | Who Are You? |  |  |
"—" denotes releases that did not chart or were not released in that region.
รายชื่อผลงานเพลง > มิวสิกวิดีโอ

| ปี | ชื่อเพลง | เวลา |
| --- | --- | --- |
| 2554 | Come Back, You Bad Person" | 3:11 |
รายชื่อผลงานเพลง > การแต่งเพลง

After School - "When I Fall" (2009)
After School - "With U" (2010)
Suki - "One Love" (2010)
Son Dam-bi - "Beat Up By A Girl" (2010)
After School - "Someone Is You" (2010)
ผลงานตอนที่เป็นนักเต้น

Run To You - DJ Doc (นักเต้น)
My Name - โบอา (นักเต้น)
Crazy - เซเว่น (นักเต้น)
Owl (올빼미) - อึน จี-วอน (นักเต้น)
Phone Number - Jinusean (นักเต้น)
Let Me Dance - Lexy (singer) (นักเต้น)
Girls - Lexy (singer) (นักเต้น)
รางวัล

| ปีที่ได้ | รางวัล | หมายเหตุ | ผล |
| --- | --- | --- | --- |
| 2553 | SBS Entertainment Awards | รางวัลวารตี้หน้าใหม่ยอดเยี่ยม | ชนะ |
แหล่งข้อมูลอื่น

กาฮี ที่เอกซ์ (ทวิตเตอร์)
Kahi Cyworld เก็บถาวร 2013-05-04 ที่ เวย์แบ็กแมชชีน
After School Official เก็บถาวร 2017-07-09 ที่ เวย์แบ็กแมชชีน (เกาหลี)
ทอมัส ฮาร์ดี

| ทอมัส ฮาร์ดี OM |
| --- | --- |
ฮาร์ดี ป. 1910–1915
เกิด: 2 มิถุนายน ค.ศ. 1840(1840-06-02) สตินส์ฟอร์ด, ดอร์เซต, อังกฤษ
เสียชีวิต: 11 มกราคม ค.ศ. 1928(1928-01-11) (87 ปี) ดอร์เชสเตอร์, อังกฤษ
ที่ฝังศพ: Stinsford parish church (heart) Poets' Corner, Westminster Abbey (ashes)
อาชีพ: นักแต่งนวนิยาย กวี นักเขียนเรื่องสั้น
จบจาก: King's College London
แนวร่วมในทางวรรณคดี: ธรรมชาตินิยม วรรณกรรมสมัยวิกตอเรีย
ผลงานที่สำคัญ: Tess of the d'Urbervilles Far from the Madding Crowd The Mayor of Casterbridge The Return of the Native Collected Poems Jude the Obscure
คู่สมรส: Emma Gifford (สมรส 1874; 1912) Florence Dugdale (สมรส 1914)

ลายมือชื่อ: 
ทอมัส ฮาร์ดี (อังกฤษ: Thomas Hardy; 2 มิถุนายน ค.ศ. 1840 – 11 มกราคม ค.ศ. 1928) เป็นนักเขียนนวนิยายและกวีชาวอังกฤษ นักเขียนแนวสัจนิยมสมัยวิกตอเรีย ตามแนวทางของจอร์จ อีเลียต เขาได้รับอิทธิพลทั้งจากนวนิยายและบทกวีแนวจินตนิยม รวมถึงบทกวีของ วิลเลียม เวิร์ดสเวิร์ธด้วย เขาวิพากษ์วิจารณ์อย่างหนักถึงหลายสิ่งหลายอย่างในสังคมยุควิกตอเรีย โดยเฉพาะอย่างยิ่งเรื่องสถานะที่เสื่อมลงของชาวชนบทในบริเตน เช่น ชาวชนบทจากบ้านเกิดของเขาแถบเซาท์เวสต์อิงแลนด์ของอังกฤษ
แม้ว่าฮาร์ดีจะเขียนบทกวีตลอดชีวิตและถือว่าตัวเองเป็นกวีเป็นหลัก แต่ผลงานรวมบทกวีชุดแรกของเขาไม่ได้รับการตีพิมพ์จนกระทั่ง ค.ศ. 1898 ในช่วงแรก เขาได้รับชื่อเสียงในฐานะนักประพันธ์นวนิยายเช่น Far from the Madding Crowd (1874), The Mayor of Casterbridge (1886), Tess of the d'Urbervilles (1891) และ Jude the Obscure (1895)
ดราก้อนบอล Z ศึกสงครามเทพเจ้า

| ดราก้อนบอล Z ศึกสงครามเทพเจ้า |
| --- | --- |
โปสเตอร์ภาพยนตร์
กำกับ: มาซาฮิโร โฮโซดะ
บทภาพยนตร์: ยูซูเกะ วาตานาเบะ
สร้างจาก: ดราก้อนบอล โดย โทริยาม่า อากิระ
นักแสดงนำ: มะซะโกะ โนะซะวะ
บริษัทผู้สร้าง: โตเอแอนิเมชัน 
ผู้จัดจำหน่าย: โตเอคอมพานีลิมิเต็ด
วันฉาย: 30 มีนาคม ค.ศ. 2013 (ประเทศญี่ปุ่น)
ความยาว: 121 นาที
ประเทศ: ญี่ปุ่น
ภาษา: ญี่ปุ่น
ทุนสร้าง: 50 ล้านเยน
ทำเงิน: 51.2 ล้านดอลลาร์สหรัฐ
ดราก้อนบอล Z ศึกสงครามเทพเจ้า (ญี่ปุ่น: ドラゴンボールＺ　神と神 ＢＡＴＴＬＥ ＯＦ ＧＯＤＳ; อังกฤษ: Dragon Ball Z: Battle of Gods) เป็นภาพยนตร์แอนิเมชันแอ็คชั่นจากประเทศญี่ปุ่นซึ่งกำลังเตรียมจัดฉาย โดยเป็นส่วนหนึ่งของซีรีส์ ดราก้อนบอล และกำกับโดย มาซาฮิโร โฮโซดะ ภาพยนตร์มีกำหนดเปิดตัวที่ประเทศญี่ปุ่นในวันที่ 30 มีนาคม ค.ศ. 2013  ซึ่งเทรลเลอร์ชุดแรกที่จัดฉายได้รับความสนใจจากผู้ชม 178 ประเทศทั่วโลกเป็นอย่างสูง ทั้งใน ประเทศญี่ปุ่น, สหรัฐอเมริกา, บราซิล, เม็กซิโก, ฝรั่งเศส, ชิลี, อาร์เจนตินา, เปรู, สเปน และสหราชอาณาจักร
การสร้างและการเปิดตัว

ภาพยนตร์ชุดนี้นำเสนอเหตุการณ์ ดราก้อนบอล Z ที่เกิดขึ้นในช่วงตอนที่ 517 และ 518 ภายหลังจากศึกจอมมารบู ในช่วงระยะเวลา 10 ปี และมีการปรากฏตัวของตัวละครอย่าง ซุน โกคู, คุริริน, พิคโกโร่ และเบจิต้าในภาพยนตร์ดังกล่าว โดยเนื้อหาจะสอดคล้องกับประวัติศาสตร์ที่เกิดขึ้น เว็บไซต์ทางการได้เปิดตัวเทรลเลอร์ชุดแรกในวันที่ 8 สิงหาคม ค.ศ. 2012
แหล่งข้อมูลอื่น

เว็บไซต์ทางการ
Dragon Ball Z ที่อินเทอร์เน็ตมูวีเดตาเบส
คณะประชาชนปลดแอก

| --- | --- |
การชุมนุมของคณะประชาชนปลดแอกที่อนุเสาวรีย์ประชาธิปไตย
คําขวัญ: อำนาจสูงสุดเป็นของประชาชน
ก่อตั้ง: 14 พฤศจิกายน พ.ศ. 2562 (5 ปี 43 วัน) (ในชื่อเยาวชนปลดแอก)
ประเภท: กลุ่มเคลื่อนไหวทางการเมือง
สถานะตามกฎหมาย: ยุติการเคลื่อนไหว
วัตถุประสงค์:  หยุดคุกคามประชาชน  ร่างรัฐธรรมนูญฉบับใหม่ที่เป็นประชาธิปไตย  ยุบสภาผู้แทนราษฎรและยกเลิกวุฒิสภา  ไม่ยอมรับรัฐบาลแห่งชาติและรัฐประหาร  แก้ไขพระราชอำนาจและกฎหมายความผิดต่อองค์พระมหากษัตริย์ไทย  การสร้างสังคมประชาธิปไตยที่คนเท่ากัน 
ที่ตั้ง: ประเทศไทย 
ผู้ร่วมอุดมการณ์:   ทัตเทพ เรืองประไพกิจเสรี  อานนท์ นำภา  ปนัสยา สิทธิจิรวัฒนกุล  พริษฐ์ ชิวารักษ์  จตุภัทร์ บุญภัทรรักษา  ภาณุพงศ์ จาดนอก  เบนจา อะปัญ  ภัสราวลี ธนกิจวิบูลย์ผล  อินทิรา เจริญปุระ  ไชยอมร แก้ววิบูลย์พันธุ์ 
เว็บไซต์:   คณะประชาชนปลดแอก  เยาวชนปลดแอก 
คณะประชาชนปลดแอก (อังกฤษ: Free People) เป็นกลุ่มกลุ่มเคลื่อนไหวทางการเมืองที่ไม่มีแกนนำอย่างเป็นทางการ ก่อตั้งขึ้นเพื่อเรียกร้องประชาธิปไตยและสิทธิมนุษยชนขั้นพื้นฐาน รวมทั้งต่อต้านการบริหารประเทศที่ล้มเหลวของคณะรัฐมนตรีไทย คณะที่ 62 โดยมีบทบาทอย่างมากในการประท้วงในประเทศไทย พ.ศ. 2563 โดยได้เป็นผู้จัดการชุมนุมใหญ่ที่อนุสาวรีย์ประชาธิปไตยในวันที่ 18 กรกฎาคม และ 16 สิงหาคม พ.ศ. 2563
คณะประชาชนปลดแอกมีกลุ่มพันธมิตร เช่น เยาวชนปลดแอก (FreeYouth), สมัชชาคนจน, สหภาพนักเรียน นิสิต นักศึกษาแห่งประเทศไทย, สมัชชาแรงงานแห่งชาติ, คณะรณรงค์เพื่อรัฐธรรมนูญฉบับประชาชน และอื่น ๆ
ต่อมาได้ร่วมมือกับแนวร่วมธรรมศาสตร์และการชุมนุม จัดตั้งเป็นคณะราษฎร แต่แกนนำที่ร่วมเป็นกระบอกเสียงให้มวลชน ต่างถูกดำเนินคดี และเกิดความรุนแรงและการปะทะกับเจ้าหน้าที่ จากแกนนำบางกลุ่มทำให้มวลชนในการร่วมการชุมนุมมีจำนวนที่ลดลง เนื่องจากกังวลเรื่องความปลอดภัย และเป้าหมายของแกนนำได้เปลี่ยนไปจากการเรียกร้องประชาธิปไตยเป็นการปฏิรูปสถาบัน ทำให้มวลชนบางส่วนไม่เห็นด้วยกับนโยบายดังกล่าว และหลังการสลายการชุมนุมที่แยกปทุมวันก็ได้เปลี่ยนชื่อเป็น กลุ่มราษฎร เพื่อชุมนุมต่อไปโดยไม่มีแกนนำ
ประวัติ

คณะเยาวชนปลดแอก ก่อตั้งขึ้นเมื่อวันที่ 19 พฤศจิกายน พ.ศ. 2562  มีสาเหตุมาจากการที่กลุ่มเยาวชนไม่พอใจในการบริหารประเทศที่ล้มเหลวของรัฐบาลพลเอก ประยุทธ์ จันทร์โอชา และการยุบพรรคอนาคตใหม่ที่กลุ่มเห็นว่าไม่เป็นธรรม และนำไปสู่การประท้วงในประเทศไทย พ.ศ. 2563 โดยในช่วงแรก คาดการเพียงเจาะจงเฉพาะกลุ่มเยาวชนคนรุ่นใหม่ ในชื่อว่า เยาวชนปลดแอก (อังกฤษ: Free Youth) แต่ภายหลัง มีผู้เข้าร่วมเป็นกลุ่มวัยกลางคน และผู้สูงอายุมากขึ้น ทางแกนนำของกลุ่มต่างๆจึงได้มีมติเห็นชอบในการก่อตั้ง คณะประชาชนปลดแอก และถือเป็นการประกาศยกระดับการชุมนุมเมื่อวันที่ 1 สิงหาคม พ.ศ. 2563 ส่วนชื่อเยาวชนปลดแอกนั้น ยังคงใช้ในสื่อออนไลน์ของทางกลุ่มที่แยกออกมาจากคณะประชาชนปลดแอกขึ้นมา
การถูกคุกคาม

แกนนำคณะประชาชนปลดแอก อย่างน้อย 16 คน ถูกเจ้าหน้าที่ตำรวจท้องที่สถานีตำรวจนครบาลสำราญราษฎร์ และอื่น ๆ ควบคุมตัวหลังจากปราศัยต่อต้านรัฐบาล หนึ่งในนั้นคือ ทนายอานนท์ นำภา ในข้อหายุยงปลุกปั่น มาตรา 116
วันที่ 16 ตุลาคม พ.ศ. 2563 ตำรวจได้นำรถฉีดน้ำแรงดันสูงใส่ผู้ชุมนุมที่แยกปทุมวัน โดยไม่สามารถระบุได้ว่า น้ำที่ใช้ทำการสลายการชุมนุมนั้น ผสมสารที่เป็นอันตรายหรือไม่  นับเป็นการสลายการชุมนุมที่รุนแรงที่สุดในปี พ.ศ. 2563
ดูเพิ่ม

ชนกนันท์ รวมทรัพย์
ชูชีพ ชีวะสุทธิ์
เนติวิทย์ โชติภัทร์ไพศาล
สมยศ พฤกษาเกษมสุข
ทิวากร วิถีตน
ปิยบุตร แสงกนกกุล
วันเฉลิม สัตย์ศักดิ์สิทธิ์
ชูพงศ์ ถี่ถ้วน
ปวิน ชัชวาลพงศ์พันธ์
สมศักดิ์ เจียมธีรสกุล
จรัล ดิษฐาอภิชัย
วัฒน์ วรรลยางกูร
คณากร เพียรชนะ
ไฟเย็น (วงดนตรี)
แหล่งข้อมูลอื่น

คณะประชาชนปลดแอก ที่เฟซบุ๊ก (คณะประชาชนปลดแอก)
คณะประชาชนปลดแอก ที่เฟซบุ๊ก (เยาวชนปลดแอก)
คณะประชาชนปลดแอก ที่เฟซบุ๊ก (แนวร่วมธรรมศาสตร์และการชุมนุม)
คณะประชาชนปลดแอก ที่เฟซบุ๊ก (ราษฎร)
คณะประชาชนปลดแอก ที่เอกซ์ (ทวิตเตอร์) (เยาวชนปลดแอก)
คณะประชาชนปลดแอก ที่เอกซ์ (ทวิตเตอร์) (แนวร่วมธรรมศาสตร์และการชุมนุม)
คณะประชาชนปลดแอก ที่เอกซ์ (ทวิตเตอร์) (ราษฎร)
เยาวชนปลดแอก ที่ยูทูบ
ทีวีราษฎร Live ที่ยูทูบ
| ด ค กประวัติศาสตร์ไทยหลัง พ> ศ. 2544 |
| --- | --- |
พระมหากษัตริย์:  พระบาทสมเด็จพระมหาภูมิพลอดุลยเดชมหาราช บรมนาถบพิตร ฉลองสิริราชสมบัติครบ 60 ปี  เฉลิมพระชนมพรรษา 80 พรรษา  เฉลิมพระชนมพรรษา 7 รอบ  การสวรรคต  ถวายพระเพลิงพระบรมศพ  พระบาทสมเด็จพระวชิรเกล้าเจ้าอยู่หัว บรมราชาภิเษก  เฉลิมพระชนมพรรษา 6 รอบ 
นายกรัฐมนตรี:  ทักษิณ ชินวัตร การดำรงตำแหน่งนายกฯ  ครม. 54  ครม. 55  สุรยุทธ์ จุลานนท์ ครม. 56  สมัคร สุนทรเวช ครม. 57  สมชาย วงศ์สวัสดิ์ ครม. 58  อภิสิทธิ์ เวชชาชีวะ การดำรงตำแหน่งนายกฯ  ครม. 59  ยิ่งลักษณ์ ชินวัตร ครม. 60  ประยุทธ์ จันทร์โอชา การดำรงตำแหน่งนายกฯ  ครม. 61  ครม. 62  เศรษฐา ทวีสิน ครม. 63  แพทองธาร ชินวัตร ครม. 64 
การเลือกตั้งทั่วไป:  2544  2548  2549โมฆะ  2550  2554  2557โมฆะ  2562  2566 
การประท้วง:  2548–49 พันธมิตรฯ  2551 พันธมิตรฯ  2552 นปช.  2553 นปช.  การสลายการชุมนุม  2556–57 กปปส.  นปช.  2563–64 กลุ่มราษฎร 
รัฐประหาร:  2549 คปค.  คมช.  2557 คสช. 
รัฐธรรมนูญ:  2540  2549ชั่วคราว  2550 ประชามติ  2557ชั่วคราว  2560 ประชามติ 
ความขัดแย้ง:  ความไม่สงบในชายแดนภาคใต้ เหตุการณ์กรือเซะ  กรณีตากใบ  กรณีพิพาทพรมแดนไทย–กัมพูชา 
เหตุการณ์:   เหตุการณ์สึนามิ พ.ศ. 2547   มหาอุทกภัย พ.ศ. 2554  การระบาดทั่วของโควิด-19 
← ประวัติศาสตร์ไทย (พ.ศ. 2516–2544)
ตำรวจใช้ปืนฉีดน้ำแรงดันสูงสลายการชุมนุมที่แยกปทุมวัน
เอซรา พาวด์

เอซรา เวสตัน ลูมิส พาวด์ (อังกฤษ: Ezra Weston Loomis Pound; 30 ตุลาคม ค.ศ. 1885– 1 พฤศจิกายน ค.ศ. 1972) เป็นกวีและนักวิจารณ์ชาวอเมริกัน เป็นบุคคลสำคัญในขบวนการกวีสมัยใหม่ในช่วงต้น และได้ร่วมในอิตาลียุคฟาสซิสต์และ สาธารณรัฐสังคมอิตาลี ในช่วงสงครามโลกครั้งที่สอง ผลงานของเขาได้แก่ Ripostes (1912), Hugh Selwyn Mauberley (1920) และบทกวีแบบมหากาพย์ 800 หน้าเรื่อง The Cantos (ป. 1917)
งานกวีนิพนธ์ของพาวด์เริ่มต้นในช่วงต้นศตวรรษที่ 20 งานที่เขาพัฒนาในแนวจินตภาพนิยม เป็นการเคลื่อนไหวที่เน้นย้ำความแม่นยำและความประหยัดของภาษา เขาทำงานในลอนดอนในฐานะนักเขียนต่างประเทศให้กับนิตยสารด้านวรรณกรรมของอเมริกัน เขาได้ช่วยให้เกิดการค้นพบและสร้างรูปร่างแก่งานของศิลปินร่วมสมัยอย่าง เอช.ดี., รอเบิร์ต ฟรอสต์, ที. เอส. เอเลียต, เออร์เนสต์ เฮมิงเวย์ และเจมส์ จอยซ์
กัมพูชาพรีเมียร์ลีก

| --- | --- |
ก่อตั้ง: 1982; 42 ปีที่แล้ว (1982)
ประเทศ:  กัมพูชา
สมาพันธ์: เอเอฟซี
ดิวิชัน: 1
จำนวนทีม: 8
ระดับในพีระมิด: 1
ตกชั้นสู่: กัมพูชาลีกสอง
ถ้วยระดับประเทศ: ฮุนเซนคัพ  คิงคัพ   เอฟเอฟซีแชลเลนจ์คัพ
ถ้วยระดับนานาชาติ: เอเอฟซีเพรซิเดนต์คัพ
ทีมชนะเลิศปัจจุบัน: พระขรรค์ราช สวายเรียง (สมัยที่ 3)  (2023–24)
ชนะเลิศมากที่สุด: พนมเปญคราวน์ (9 สมัย)
ผู้ทำประตูสูงสุด: จัน วัฒนากา (154 ประตู)
หุ้นส่วนโทรทัศน์: BTV News
เว็บไซต์: เว็บไซต์ทางการ
ปัจจุบัน: 2023–24 กัมพูชา พรีเมียร์ลีก
กัมพูชา พรีเมียร์ลีก เป็นการแข่งขันฟุตบอลลีกอาชีพ ระดับสูงสุดของประเทศกัมพูชา ก่อตั้งเมื่อปี พ.ศ. 2525 มีจำนวนสโมสรเข้าร่วมแข่งขันทั้งสิ้น 8 ทีม
รายชื่อสโมสรฤดูกาล 2023–24

Angkor Tiger
Kirivong Sok Sen Chey
PKR Svay Rieng
Nagaworld
Boeung Ket
ISI Dangkor Senchey
Phnom Penh Crown
Tiffy Army
Visakha
Prey Veng
ที่ตั้งของสโมสรในการแข่งขันกัมพูชาพรีเมียร์ลีก ฤดูกาล  2023–24
The 2023–24 Cambodian Premier League season has welcomed fresh teams and faces, with Prey Veng Football Club and ISI Dangkor Senchey FC joining the league. These teams met the demanding national club license requirements, joining stalwarts like Phnom Penh Crown and Visakha Football Club. Despite being the 2022 second league champions, EDC Club Premium did not join the top tier this season due to not meeting the comprehensive licensing criteria. Prey Veng FC and ISI Dangkor Senchey FC have expressed their readiness for the league, with ISI Dangkor Senchey FC notably announcing seven new signings.
| ทีม | ที่ตั้ง | สนาม | ความจุ | ฤดูกาลที่แล้ว | Last Cambodian Premier League title |
| --- | --- | --- | --- | --- | --- |
| Angkor Tiger | Siem Reap Province | Hanuman Stadium | 5,030 | Cambodian Premier League (6th) | - |
| Boeung Ket | Phnom Penh | Olympic National Stadium | 35,000 | Cambodian Premier League (5th) | 2020 |
| ISI Dangkor Senchey | Phnom Penh | AIA Stadium KMH PARK | 3,000 | Cambodian League 2 (2nd) | - |
| Kirivong Sok Sen Chey | จังหวัดตาแก้ว | Kirivong Sok Sen Chey Stadium | 350 | Cambodian Premier League (8th) | - |
| Nagaworld | จังหวัดกำปงสปือ | Kampong Speu Stadium | 3,000 | Cambodian Premier League (4th) | 2018 |
| Phnom Penh Crown | Phnom Penh | Smart RSN Stadium | 5,010 | Cambodian Premier League (1st) | 2022 |
| พระขรรค์ราช สวายเรียง | จังหวัดสวายเรียง | Svay Rieng Stadium | 2,060 | Cambodian Premier League (2nd) | 2019 |
| Prey Veng | Prey Veng Province | Prey Veng Stadium | 1,200 | Cambodian League 2 (5th) | - |
| Tiffy Army | Phnom Penh | RCAF Old Stadium | 14,750 | Cambodian Premier League (7th) | - |
| Visakha | Phnom Penh | Prince Stadium | 15,000 | Cambodian Premier League (3rd) | - |
ทำเนียบสโมสรชนะเลิศ (ตั้งแต่ปี 2007)

2007: นากาเวิลด์
2008: พนมเปญ คราวน์
2009: นากาเวิลด์
2010: พนมเปญ คราวน์
2011: พนมเปญ คราวน์
2012: บอง เกต อังกอร์
2013: พระขรรค์ราช สวายเรียง
2014: พนมเปญ คราวน์
2015: พนมเปญ คราวน์
2016: บอง เกต อังกอร์
2017: บอง เกต อังกอร์
2018: นากาเวิลด์
2019: พระขรรค์ราช สวายเรียง
2020: บอง เกต
2021: พนมเปญ คราวน์
2022: พนมเปญ คราวน์
2023–24: พระขรรค์ราช สวายเรียง
ดูเพิ่ม

ฟุตบอลในประเทศกัมพูชา
แหล่งข้อมูลอื่น

Metfone Cambodian League เก็บถาวร 2015-02-15 ที่ เวย์แบ็กแมชชีน, MCL 2014
FFC เก็บถาวร 2020-12-20 ที่ เวย์แบ็กแมชชีน, the Football Federation
| ด ค กลีกฟุตบอลสูงสุดของทวีปเอเชีย (เอเอฟซี) |
| --- | --- |
ปัจจุบัน:  อัฟกานิสถาน  ออสเตรเลีย  บาห์เรน  บังกลาเทศ  ภูฏาน  บรูไน  กัมพูชา  จีน  ไต้หวัน  กวม  ฮ่องกง  อินเดีย  อินโดนีเซีย  อิหร่าน  อิรัก  ญี่ปุ่น  จอร์แดน  คูเวต  คีร์กีซสถาน  ลาว  เลบานอน  มาเก๊า  มาเลเซีย  มัลดีฟส์  มองโกเลีย  พม่า  เนปาล  เกาหลีเหนือ  หมู่เกาะนอร์เทิร์นมาเรียนา†  โอมาน  ปากีสถาน  ปาเลสไตน์ (ฉนวนกาซา, เวสต์แบงก์)  ฟิลิปปินส์  กาตาร์  ซาอุดีอาระเบีย  สิงคโปร์  เกาหลีใต้  ศรีลังกา  ซีเรีย  ทาจิกิสถาน  ไทย  ติมอร์เลสเต  เติร์กเมนิสถาน  สหรัฐอาหรับเอมิเรตส์  อุซเบกิสถาน  เวียดนาม  เยเมน 
อดีต:  เวียดนามเหนือ  เวียดนามใต้  เยเมนใต้ 
† สมาชิกของ Associate Member Association
คิม จี-มิน

| Kim Ji-min คิม จี-มิน |
| --- | --- |

เกิด: คิม จี-มิน 12 กุมภาพันธ์ พ.ศ. 2543 (24 ปี 318 วัน) โซล เกาหลีใต้
สัญชาติ: เกาหลี
อาชีพ: นักแสดง, นางแบบ
ปีปฏิบัติงาน: 2003-ปัจจุบัน
ตัวแทน: JYP Entertainment
ผลงานเด่น: ชิน ฮวา-ย็อง จากละครเรื่องจองอี ตำนานศิลป์แห่งโชซอน (2013)

ชื่อเกาหลี
ฮันกึล: 김지민
ฮันจา: 金智敏
อาร์อาร์: Gim Ji-min 
เอ็มอาร์: Kim Chi-min 
 
เว็บไซต์: http://www.jype.com/#/kimjimin/Profile.aspx
คิม จี-มิน (เกาหลี: 김지민; เกิด 12 กุมภาพันธ์ 2000) เป็นนักแสดง นางแบบ ชาวเกาหลีใต้ เธอมีผลงานเด่นจากละครเรื่องจองอี ตำนานศิลป์แห่งโชซอน โดยเธอรับบทเป็น ชิน ฮวา-ย็อง ในวัยเด็ก
ผลงาน > ภาพยนตร์

| ปี | ชื่อภาพยนตร์ | บทบาท | หมายเหตุ |
| --- | --- | --- | --- |
| 2557 | Five Siblings in Deoksu Village | Youngest sibling | Filming |
ผลงาน > ละครโทรทัศน์

| ปี | ชื่อละคร | บทบาท | สถานีโทรทัศน์ | หมายเหตุ |
| --- | --- | --- | --- | --- |
| 2551 | La Dolce Vita | ฮา นา-แร | MBC | นักแสดงสมทบ |
| 2552 | What's for Dinner? | ยู ซัน-ย็อง | MBC | นักแสดงสมทบ |
| 2552 | Hometown Legends | ซง กา-ซ็อน (วัยเด็ก) | KBS2 | นักแสดงนำ;ตอนที่ 10: หน้ากากผี |
| 2554 | Living in Style | นัม กึม-ซง | SBS | นักแสดงสมทบ |
| 2556 | Samsaengi | โบ กึม-โอ (วัยรุ่น) | KBS2 | นักแสดงนำ |
| 2556 | Goddess of Fire | ชิน ฮวา-ย็อง (วัยเด็ก) | MBC | นักแสดงนำ |
| 2557 | Pluto Secret Society | ตัวเอง | EBS | นักแสดงนำ |